CELEX: 31990R0952
Language: el
Date: 1990-04-11 00:00:00
Title: Κανονισμός (ΕΟΚ) αριθ. 952/90 της Επιτροπής της 11ης Απριλίου 1990 περί παρεκκλίσεως από τους κανονισμούς (ΕΟΚ) αριθ. 19/82 και (ΕΟΚ) αριθ. 3653/85 που τροποποιεί τον κανονισμό (ΕΟΚ) αριθ. 479/90 όσον αφορά τις εισαγωγές προϊόντων του τομέα του πρόβειου και αίγειου κρέατος καταγωγής ορισμένων τρίτων χωρών

Avis juridique important

|

31990R0952

Κανονισμός (ΕΟΚ) αριθ. 952/90 της Επιτροπής της 11ης Απριλίου 1990 περί παρεκκλίσεως από τους κανονισμούς (ΕΟΚ) αριθ. 19/82 και (ΕΟΚ) αριθ. 3653/85 που τροποποιεί τον κανονισμό (ΕΟΚ) αριθ. 479/90 όσον αφορά τις εισαγωγές προϊόντων του τομέα του πρόβειου και αίγειου κρέατος καταγωγής ορισμένων τρίτων χωρών  

Επίσημη Εφημερίδα αριθ. L 096 της 12/04/1990 σ. 0073 - 0074

***** ΚΑΝΟΝΙΣΜΟΣ (ΕΟΚ) αριθ. 952/90 ΤΗΣ ΕΠΙΤΡΟΠΗΣ  της 11ης Απριλίου 1990  περί παρεκκλίσεως από τους κανονισμούς (ΕΟΚ) αριθ. 19/82 και (ΕΟΚ) αριθ. 3653/85 που τροποποιεί τον κανονισμό (ΕΟΚ) αριθ. 479/90 όσον αφορά τις εισαγωγές προϊόντων του τομέα του πρόβειου και αίγειου κρέατος καταγωγής ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του πρόβειου και αίγειου κρέατος (1), και ιδίως το άρθρο 15 παράγραφος 2,  τον κανονισμό (ΕΟΚ) αριθ. 2641/80 του Συμβουλίου της 14ης Οκτωβρίου 1980 περί παρεκκλίσεως από ορισμένες λεπτομέρειες εφαρμογής που προβλέπονται από τον κανονισμό (ΕΟΚ) αριθ. 3013/89 (2), και ιδίως το άρθρο 1 παράγραφος 2,  τον κανονισμό (ΕΟΚ) αριθ. 3643/85 του Συμβουλίου της 19ης Δεκεμβρίου 1985 σχετικά με το καθεστώς κατά την εισαγωγή που εφαρμόζεται σε ορισμένες τρίτες χώρες στον τομέα του πρόβειου και αίγειου κρέατος από το 1986 (3), όπως τροποποιήθηκε τελευταία από τον κανονισμό (ΕΟΚ) αριθ. 3939/87 (4), και ιδίως το άρθρο 3,  Εκτιμώντας:  ότι, σύμφωνα με το άρθρο 14 του κανονισμού (ΕΟΚ) αριθ. 3013/89, οι εισφορές που εφαρμόζονται στα εν λόγω προϊόντα περιορίζονται στο ποσό που προκύπτει από τις συμφωνίες αυτοπεριορισμού· ότι το άρθρο 7 παράγραφος 2 του κανονισμού (ΕΟΚ) αριθ. 19/82 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 3887/87 (6), αναφέρει ότι η εισφορά που εφαρμόζεται στις εισαγωγές που πραγματοποιούνται βάσει των συμφωνιών αυτοπεριορισμού περιορίζεται στο 10 % ad valorem· ότι, σύμφωνα με τον κανονισμό (ΕΟΚ) αριθ. 3643/85, το άρθρο 3 παράγραφος 2 του κανονισμού (ΕΟΚ) αριθ. 3653/85 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1645/89 (8), αναφέρει ότι η εισφορά που εφαρμόζεται στις εισαγωγές προελεύσεως τρίτων χωρών πλην εκείνων που έχουν συνάψει με την Κοινότητα συμφωνίες αυτοπεριορισμού περιορίζεται σε 10 % ad valorem·  ότι το άρθρο 1 του κανονισμού (ΕΟΚ) αριθ. 753/90 του Συμβουλίου (9), κατά παρέκκλιση από τις συμφωνίες αυτοπεριορισμού που συνήφθησαν με τις ακόλουθες τρίτες χώρες: Βουλγαρία, Ουγγαρία, Ισλανδία, Πολωνία, Ρουμανία, Τσεχοσλοβακία και Γιουγκοσλαβία, και κατά παρέκκλιση από τις διατάξεις του κανονισμού (ΕΟΚ) αριθ. 3643/85, αναστέλλει έως τις 31 Δεκεμβρίου 1992 την είσπραξη της εισφοράς που εφαρμόζεται κατά την εισαγωγή στο πρόβειο κρέας και στο αίγειο κρέας που υπάγονται στους κωδικούς ΣΟ 0204·  ότι, μετά από ένα τυπογραφικό λάθος στον κανονισμό (ΕΟΚ) αριθ. 479/90 της Επιτροπής (10), πρέπει να εξακριβωθεί ότι η θέση του πιστοποιητικού εισαγωγής που αναφέρεται στο άρθρο 1 του κανονισμού είναι η θέση 24 και όχι η θέση 20·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τα προϊόντα του τομέα του πρόβειου και αίγειου κρέατος που υπάγονται στους κωδικούς ΣΟ 0204, κατά παρέκκλιση από το άρθρο 7 παράγραφος 2 του κανονισμού (ΕΟΚ) αριθ. 19/82, τα πιστοποιητικά εισαγωγής που εκδίδονται έως τις 31 Δεκεμβρίου 1992, μετά από προσκόμιση των πιστοποιητικών για την εξαγωγή που εκδίδονται από τη Βουλγαρία, την Ουγγαρία, την Ισλανδία, την Πολωνία, τη Ρουμανία, την Τσεχοσλοβακία και τη Γιουγκοσλαβία, περιλαμβάνουν στη θέση 24 μία των ακολούθων ενδείξεων:  - Exaccion limitada a cero (aplicacion del Reglamento (CEE) no 952/90)  - Importafgift begraenset til nul (jf. forordning (EOEF) nr. 952/90)  - Beschraenkung der Abschoepfung auf Null (Anwendung der Verordnung (EWG) Nr. 952/90)  - Εισφορά περιοριζόμενη στο μηδέν (εφαρμογή του κανονισμού (ΕΟΚ) αριθ. 952/90)  - Levy limited to zero (application of Regulation (EEC) No 952/90)  - Prelevement limite a zero (application du reglement (CEE) no 952/90)  - Prelievo limitato a zero (applicazione del regolamento (CEE) n. 952/90)  - Heffing beperkt tot nul (toepassing van Verordening (EEG) nr. 952/90)  - Direito nivelador limitado a zero (aplicacao do Regulamento (CEE) n o  952/90).  Άρθρο 2  Για τα προϊόντα του τομέα του πρόβειου και αίγειου κρέατος που υπάγονται στους κωδικούς ΣΟ 0204, κατά παρέκκλιση από το άρθρο 3 παράγραφος 2 του κανονισμού (ΕΟΚ) αριθ. 3653/85, τα πιστοποιητικά εισαγωγής που εκδίδονται έως τις 31 Δεκεμβρίου 1992, περιλαμβάνουν στη θέση 24 μία των ακολούθων ενδείξεων:  - Exaccion limitada a cero (aplicacion del Reglamento (CEE) no 952/90)  - Importafgift begraenset til nul (jf. forordning (EOEF) nr. 952/90)  - Beschraenkung der Abschoepfung auf Null (Anwendung der Verordnung (EWG) Nr. 952/90)  - Εισφορά περιοριζόμενη στο μηδέν (εφαρμογή του κανονισμού (ΕΟΚ) αριθ. 952/90)  - Levy limited to zero (application of Regulation (EEC) No 952/90)  - Prelevement limite a zero (application du reglement (CEE) no 952/90)  - Prelievo limitato a zero (applicazione del regolamento (CEE) n. 952/90)  - Heffing beperkt tot nul (toepassing van Verordening (EEG) nr. 952/90)  - Direito nivelador limitado a zero (aplicacao do Regulamento (CEE) n o  952/90).  Άρθρο 3  Μετά από αίτηση των ενδιαφερομένων και με προσκόμιση της αποδείξεως ότι πραγματοποιήθηκε η εισαγωγή με βάση ένα πιστοποιητικό εισαγωγής που εκδίδεται από την 1η Ιανουαρίου 1989, τα κράτη μέλη προβαίνουν στην απόδοση των εισφορών που έχουν εισπραχθεί σύμφωνα με τον κανονισμό (ΕΟΚ) αριθ. 1430/79 του Συμβουλίου (1).  Άρθρο 4  Στο άρθρο 1 του κανονισμού (ΕΟΚ) αριθ. 479/90, η αναφορά στη θέση 20 αντικαθίσταται από τη θέση 24.  Άρθρο 5  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 17 Απριλίου 1990, με εξαίρεση το μέτρο που προβλέπεται στο άρθρο 3 το οποίο εφαρμόζεται από την 1η Ιανουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Απριλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 289 της 7. 10. 1989, σ. 1.  (2) ΕΕ αριθ. L 275 της 18. 10. 1980, σ. 2.  (3) ΕΕ αριθ. L 348 της 24. 12. 1985, σ. 2.  (4) ΕΕ αριθ. L 373 της 31. 12. 1987, σ. 1.  (5) ΕΕ αριθ. L 3 της 7. 1. 1982, σ. 18.  (6) ΕΕ αριθ. L 365 της 24. 12. 1987, σ. 39.  (7) ΕΕ αριθ. L 348 της 24. 12. 1985, σ. 21.  (8) ΕΕ αριθ. L 162 της 13. 6. 1989, σ. 21.  (9) ΕΕ αριθ. L 83 της 30. 3. 1990, σ. 3.  (10) ΕΕ αριθ. L 51 της 27. 2. 1990, σ. 18.  (1) ΕΕ αριθ. L 175 της 12. 7. 1979, σ. 1.